
RAPORT COMUN SUPLIMENTAR
asupra proiectului de Lege pentru completarea Legii nr.171/2010 privind stabilirea şi sancţionarea contravenţiilor silvice
(PL.x108/2011)

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice şi Comisia juridică, de disciplină şi imunităţi  au fost sesizate spre dezbatere în fond cu proiectul de Lege pentru completarea Legii nr.171/2010 privind stabilirea şi sancţionarea contravenţiilor silvice, transmis cu adresa nr.PL.x 108 din 16 martie 2011 şi înregistrat sub nr.24/166/17.03.2011, respectiv nr.4c-11/197/2011. 

Conform dispoziţiilor art.75 din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul României, în calitate de primă Cameră sesizată, a adoptat proiectul de lege în şedinţa din 7 martie 2011.
Plenul Camerei Deputaţilor, în şedinţa din 12 martie 2013, a hotărât retrimiterea proiectului de Lege pentru completarea Legii nr.171/2010 privind stabilirea şi sancţionarea contravenţiilor silvice la Comisii, în vederea reexaminări şi întocmirii unui raport comun suplimentar.
La întocmirea raportului comun suplimentar Comisiile au analizat avizul favorabil al Consiliului Legislativ transmis cu nr.1278/27.10.2010 şi punctul de vedere negativ al Guvernului transmis în data de 13.11.2015.
Proiectul de lege are ca obiect de reglementare modificarea şi completarea Legii nr.171/2010 privind stabilirea şi sancţionarea contravenţiilor silvice, cu modificările ulterioare, în sensul instituirii unor noi contravenţii silvice.  
În conformitate cu prevederile art.61 şi art.63 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice a examinat  proiectul de lege sus menţionat în şedinţa din 19 aprilie 2016 iar Comisia juridică, de disciplină şi imunităţi a examinat proiectul de lege în şedinţa din 16 februarie 2016.
La lucrările Comisiei pentru agricultură au fost prezenţi 34 deputaţi, din totalul de 35 membri ai comisiei iar la lucrările Comisiei juridice, de disciplină şi imunităţi au fost prezenţi deputaţi conform listei de prezenţă.
În urma dezbaterilor membrii celor două Comisii, în unanimitate de voturi, au hotărât sa supună spre dezbatere si adoptare plenului Camerei Deputaţilor, raportul comun suplimentar de respingere a proiectului de Lege pentru completarea Legii nr.171/2010 privind stabilirea şi sancţionarea contravenţiilor silvice deoarece prevederile proiectului de lege PL.x108/2011 au fost preluate în raportul la PL.x162/2014.
În raport de obiectul şi conţinutul reglementării propunerea legislativă face parte din categoria legilor ordinare, potrivit prevederilor art.73 din Constituţia României, republicată.
          PREŞEDINTE,
                                       VICEPREŞEDINTE,
              

        Nini SĂPUNARU
                                     Ciprian Nicolae NICA

                       
                   SECRETAR,                                                      SECRETAR,
                  Costel ŞOPTICĂ                                    Sorin Constantin STRAGEA
           Şef serviciu: Anton Păştinaru 
         Consilier, Goţa Ioana                                                                              Consilier, Alexandra Muşat

